Ayagi yemmal-d tudert deg tallit ifaten imi amsawal yura-d isental yellan deg tmetti yezrin ,ur d nettaf ara deg tallit nneɣ. Maca akken i d nenna deg tazwara belli amsawal ibeder-d tasuta tamayut s usentel n tayri d wamek i-tt-id yewwi,  Ass-a teddem-d ad taru ɣef lbaz yewwin ul-is seg mi i tessen acu i d tayri, tayri n temẓi i teǧǧa i yiman-is ur tt-temla ula i yiwen,tessufuɣ-itt-id kan di tira . Ass-a d ass ɣef ur bniɣ ara yemmeslay-d yidi Usirem,ar ɣur-s ahat d awalen kan ma yella ɣuri d tizlit yessedhan ul-iw. D tikelt tamenzut ara sleɣ i yisem-iw deg yimi-s acḥal i as-d-yerna di ccbaḥa ! D tikelt tamenzut daɣen ara d-dduɣ ɣer yidis-is,ḥulfaɣ mačči d tikli i d-lḥiɣ,d aferfer i frefreɣ.Ɣas leḥya tegzem-iyi tekbel-iyi !Mennaɣ limmer abrid ɣezzif ur yekfi ara neɣ limmer yeḥbis wakud tikli , yeqqim kan di tedqayqini deg nella akken , netta d nekkini . Wissen kan ma ad d-yas wass-nni i deg ara as-dalseɣ tamacahut n tayri-w , tamacahut n tayri tuffirt,yettimɣuren deg-i yal ass , ad as-d-alseɣ amek iḥebbek wul-iw mi ara t-ẓreɣ mi ara sleɣ i taɣect-is neɣ mi ara dbedren isem-is, ad as-d-alseɣ ayen akk i ddreɣ yid-s di tirga i ttarguɣ s lebɣi-w Ah ! ẓriɣ a yul-iw asirem-iw d asirem iɛiqer,d tirga ur d nettili di tilawt, ẓriɣ gar i d